Seguinus, Dei gratia Matisconensis episcopus, universis præsentes litteras inspecturis, salutem in Domino. Universitati vestræ notum facimus quod, etc. (Ut supra nº 4813 usque ad garantiet et defendet.) Renuntiavit etiam idem R., sub eodem juramento, exceptioni non numeratæ pecuniæ vel in utilitatem suam non conversæ, et generaliter omni beneficio juris generali et singulari, scripto et non scripto, promulgato et promulgando, quod sibi vel successoribus suis contra factum istud [aliquo tempore] posset competere vel prodesse. Insuper Elisabeth, uxor prædicti R., prædictam obligationem coram nobis laudavit, voluit et concessit, promittens, juramento præstito, quod contra ipsam non veniet, nec consentiet venienti, abrenuntians in hoc facto, sub eodem juramento, omni juri, omni actioni et exceptioni sibi contra factum hujusmodi competenti ratione dotis vel donationis propter nuptias vel alias quocumque modo, et omni auxilio juris canonici et civilis in favorem mulierum introducto, asserens nichilominus per præstitum juramentum quod hæc omnia faciebat spontanea et provida, non circonventa, vel coacta. Voluerunt etiam et concesserunt dictus Renaudus et E., uxor ejus, ut si ipsi vel eorum alter a conventionibus superius expressis in aliquo resilirent, quod nos in ipsos et terram eorum excommunicationis et interdicti sententias proferremus. Quod eidem abbati et ecclesiæ Cluniacensi nos facturos promisimus, cum ab ipsis super hoc fuerimus requisiti. In cujus rei testimonium, ad instanciam prædictorum Renaudi et E., uxoris ejus, præsentes litteras præfato abbati et ecclesiæ Cluniacensi tradidimus sigilli nostri munimine roboratas. Actum anno Domini Mº CCº quadragesimo tercio, mense februario.